P6_TA(2005)0147

Det Europæiske arbejdsmiljøagentur *

Europa-Parlamentets beslutning om forslag til Rådets forordning om ændring af Rådets forordning (EF) nr. 2062/94 om oprettelse af et europæisk arbejdsmiljøagentur (KOM(2004)0050 — C6-0014/2004 — 2004/0014(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2004)0050) [1]

- der henviser til EF-traktatens artikel 308, der danner grundlag for Rådets høring af Parlamentet (C6-0014/2004),

- der henviser til forretningsordenens artikel 51,

- der henviser til betænkning fra Udvalget om Beskæftigelse og Sociale Anliggender og udtalelse fra Udvalget om Miljø, Folkesundhed og Fødevaresikkerhed (A6-0092/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

BETRAGTNING 1

(1) Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur omfatter bestemmelser om mål, arbejdsopgaver og organisation for Agenturet, herunder dets bestyrelse. Disse bestemmelser blev ændret efter Østrigs, Finlands og Sveriges tiltrædelse, som nødvendiggjorde en forøgelse af antallet af bestyrelsesmedlemmer. | (1) Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur omfatter bestemmelser om mål, arbejdsopgaver og organisation for Agenturet, herunder dets bestyrelse. Disse bestemmelser blev ændret efter de seneste tiltrædelser, som nødvendiggjorde en forøgelse af antallet af bestyrelsesmedlemmer. |

Ændring 2

BETRAGTNING 5A (ny)

| (5 a) For at opnå ovenstående mål skal Agenturet ikke blot indsamle og videreformidle oplysninger, men også analysere disse, identificere risici, kortlægge god praksis og fremme forebyggende aktiviteter. I denne forbindelse er det vigtigt at præcisere, at Agenturet skal fungere som "observatorium for risikoovervågning", og at det skal analysere risici, især kommende risici og yde støtte til forebyggende foranstaltninger. Risici for arbejdstagernes familiemedlemmer skal indgå i dets ansvarsområde. Der skal også lægges særlig vægt på genotoksiske risici, som kan få konsekvenser for en berørt arbejdstagers børn. |

Ændring 3

BETRAGTNING 6

(6) I Kommissionens meddelelse om evaluering af Agenturet, som blev forberedt i henhold til artikel 23 i forordning (EF) nr. 2062/94 og er baseret på en ekstern evaluering, der blev gennemført i 2001, samt på bidrag fra bestyrelsen og Det Rådgivende Udvalg for Sikkerhed og Sundhed på Arbejdspladsen, understreges behovet for at ændre forordning (EF) nr. 2062/94, således at Agenturets effektivitet og forvaltningsstrukturer opretholdes. | (6) I Kommissionens meddelelse om evaluering af Agenturet, som blev forberedt i henhold til artikel 23 i forordning (EF) nr. 2062/94 og er baseret på en ekstern evaluering, der blev gennemført i 2001, samt på bidrag fra bestyrelsen og Det Rådgivende Udvalg for Sikkerhed og Sundhed på Arbejdspladsen, understreges behovet for at ændre forordning (EF) nr. 2062/94, således at Agenturets effektivitet og forvaltningsstrukturer opretholdes og forbedres. |

Ændring 4

BETRAGTNING 15

(15) Ifølge traktatens artikel 3 skal Fællesskabet i alle sine aktiviteter tilstræbe at fjerne uligheder og fremme ligestilling mellem mænd og kvinder. Der bør derfor tilstræbes en ligelig repræsentation af mænd og kvinder ved sammensætning af bestyrelsen. | (15) Ifølge traktatens artikel 3 skal Fællesskabet i alle sine aktiviteter tilstræbe at fjerne uligheder og fremme ligestilling mellem mænd og kvinder. Der bør derfor tilstræbes en ligelig repræsentation af mænd og kvinder ved sammensætning af Agenturets ledelses- og forvaltningsstrukturer. |

Ændring 5

ARTIKEL 1, NR. 1Artikel 2 (Forordning (EF) nr. 2062/94)

Agenturet har til formål at give fællesskabsinstanserne, medlemsstaterne og de berørte kredse alle relevante tekniske, videnskabelige og økonomiske informationer inden for sikkerhed og sundhed på arbejdspladsen med henblik på at forbedre navnlig arbejdsmiljøet for at beskytte arbejdstagernes sikkerhed og sundhed i overensstemmelse med traktaten og successive fællesskabsstrategier og handlingsprogrammer til fremme af sikkerhed og sundhed på arbejdspladsen. | Agenturet har til formål at give fællesskabsinstanserne, medlemsstaterne, arbejdsmarkedets parter og de berørte kredse alle relevante tekniske, videnskabelige og økonomiske informationer og evalueringer inden for sikkerhed og sundhed på arbejdspladsen med henblik på at forbedre arbejdsmiljøet for at beskytte arbejdstagernes sikkerhed og sundhed i overensstemmelse med traktaten og successive fællesskabsstrategier og handlingsprogrammer til fremme af sikkerhed og sundhed på arbejdspladsen. |

Ændring 6

ARTIKEL 1, NR. 2, LITRA A, NR. IArtikel 3, stk. 1, litra a (forordning (EF) nr. 2062/94)

a)at indsamle, analysere og formidle tekniske, videnskabelige og økonomiske oplysninger i medlemsstaterne med henblik på at informere fællesskabsinstanserne, medlemsstaterne og de berørte kredse; formålet med indsamlingen er at kortlægge eksisterende programmer og prioriterede områder i de enkelte lande og at fremskaffe de nødvendige data til EF's programmer og prioriterede områder | a)at indsamle, analysere og formidle tekniske, videnskabelige og økonomiske oplysninger i medlemsstaterne med henblik på at informere fællesskabsinstanserne, medlemsstaterne og de berørte kredse; formålet med indsamlingen er at kortlægge risici og god praksis så vel som eksisterende programmer og prioriterede områder i de enkelte lande og at fremskaffe de nødvendige data til EF's programmer og prioriterede områder |

Ændring 7

ARTIKEL 1, NR. 2, LITRA A, NR. I A (nyt)Artikel 3, stk. 1, litra c (forordning (EF) nr. 2062/94)

| (i a)Punkt (c) affattes således:c)gennem en systematisk indsamling af data, med støtte fra Eurostat, at fremme og støtte samarbejde og udveksling af oplysninger og erfaringer i medlemsstaterne på området for sikkerhed og sundhed på arbejdspladsen, herunder oplysninger om uddannelsesprogrammer. Til dette formål skal Agenturet fremme harmoniseringen af statistikker om arbejdsrelaterede ulykker og lidelser for at fjerne de eksisterende skævheder i evalueringen og analysen af dem. |

Ændring 8

ARTIKEL 1, NR. 2, LITRA A, NR. iiArtikel 3, stk. 1, litra h (Forordning (EF) nr. 2062/94)

h)at skaffe tekniske, videnskabelige og økonomiske oplysninger om metoder og hjælpemidler til at gennemføre forebyggende aktiviteter, kortlægge god praksis og fremme forebyggende foranstaltninger, idet der skal tages særligt hensyn til små og mellemstore virksomheders specifikke problemer; | h)at skaffe tekniske, videnskabelige og økonomiske oplysninger om metoder og hjælpemidler til at gennemføre forebyggende aktiviteter, kortlægge risici og god praksis, som kan overføres, analysere relaterede erfaringer og fremme forebyggende foranstaltninger, idet der skal tages særligt hensyn til små og mellemstore virksomheders specifikke problemer, og specifikke løsninger for disse virksomheder skal støttes. Hvad angår god praksis, bør Agenturet navnlig fokusere på praksis, som udgør praktiske redskaber, der kan anvendes til at udarbejde en evaluering af risiciene for sikkerhed og sundhed på arbejdet og til at identificere de foranstaltninger, der skal træffes for at imødegå dem; |

Ændring 9

ARTIKEL 1, NR. 2, LITRA A, NR. iiiArtikel 3, stk. 1, litra j (Forordning (EF) nr. 2062/94)

j)Agenturet sikrer, at de formidlede oplysninger er forståelige for de endelige brugere og arbejder tæt sammen med de nationale knudepunkter, jf. artikel 4, stk. 1, for at nå dette mål. | j)Agenturet sikrer, at de formidlede oplysninger er relevante for de endelige brugere. For at nå dette mål, arbejder Agenturet tæt sammen med de nationale knudepunkter, jf. artikel 4, stk. 1, i overensstemmelse med bestemmelserne i artikel 4, stk. 2. |

Ændring 10

ARTIKEL 1, NR. 2, LITRA BArtikel 3, stk. 2 (forordning (EF) nr. 2062/94)

2. Agenturet skal arbejde tættest muligt sammen med de eksisterende institutioner, institutter, specialorganer og programmer, der findes på fællesskabsplan, for at undgå enhver form for overlapning. Agenturet skal navnlig indgå i et passende samarbejde med Det Europæiske Institut til Forbedring af Leveog Arbejdsvilkårene, uden at dette berører dets egne mål. | 2. Agenturet skal arbejde tættest muligt sammen med de eksisterende institutioner, institutter, specialorganer og programmer, der findes på fællesskabsplan, for at undgå enhver form for overlapning. Agenturet vil også kunne drage fordel af det samarbejde, som Kommissionen allerede har indgået med FN's organer — Verdenssundhedsorganisationen (WHO), Den Internationale Arbejdsorganisation (ILO) — og med Det Internationale Udvalg for Sundhed på arbejdspladsen (ICOH) for at holde sig ajour med det arbejde, der udføres af de internationale organisationer. Agenturet skal især styrke samarbejdet med Det Europæiske Institut til Forbedring af Leve- og Arbejdsvilkårene uden at dette berører dets egne mål. |

Ændring 11

ARTIKEL 1, NR. 2A (NY)Artikel 4, stk. 1 (Forordning (EF) nr. 2062/94)

| 2 a)Artikel 4, stk. 1, affattes som følger:1.Agenturet etablerer et netværk, som omfatter:de vigtigste elementer i de nationale informationsnetværk, herunder de nationale arbejdsmarkedsparters organisationer i henhold til national lovgivning og/eller praksis;de nationale knudepunkter;og fremtidige tematiske centre. |

Ændring 12

ARTIKEL 1, NR. 3Artikel 4, stk. 2, afsnit 2 (Forordning (EF) nr. 2062/94)

3.Artikel 4, stk. 2, andet afsnit affattes således: | 3.Artikel 4, stk. 2, første og andet afsnit affattes således: |

| 2. Medlemsstaterne underretter regelmæssigt Agenturet om de vigtigste elementer i deres nationale informationsnetværk inden for sikkerhed og sundhed på arbejdspladsen, herunder om alle de institutioner, som efter deres vurdering kan bidrage til Agenturets arbejde, idet der tages hensyn til behovet for at sikre den videst mulige dækning af medlemsstaternes områder. |

De ansvarlige nationale myndigheder eller en institution udpeget af dem koordinerer og/eller overfører de på nationalt plan indsamlede oplysninger til Agenturet. De nationale myndigheder tager hensyn til arbejdsmarkedsparternes synspunkt på nationalt plan i henhold til national lovgivning og/eller praksis. | De ansvarlige nationale myndigheder eller en institution udpeget af dem som et nationalt knudepunkt koordinerer og/eller overfører de på nationalt plan indsamlede oplysninger til Agenturet inden for rammerne af en arbejdsplan, som aftales mellem hvert enkelt knudepunkt og Agenturet på grundlag af agenturets vedtagne arbejdsprogram. De nationale myndigheder samarbejder med arbejdsmarkedsparterne på nationalt plan i henhold til national lovgivning og/eller praksis. |

Ændring 13

ARTIKEL 1, NR. 4Artikel 7 a (ny) (Forordning (EF) nr. 2062/94)

Agenturet er sammensat af: a)en bestyrelseb)et forretningsudvalgc)en direktør. | Agenturets ledelses- og forvaltningsstruktur er sammensat af: a)en bestyrelseb)et forretningsudvalgc)en direktør. |

Ændring 14

ARTIKEL 1, NR. 5Artikel 8, stk. 2 (Forordning (EF) nr. 2062/94)

2. De medlemmer, der er nævnt i litra a), b) og c) i stk. 1, udnævnes af Rådet blandt medlemmerne og medlemssuppleanterne i Det Rådgivende Udvalg for Sikkerhed og Sundhed på Arbejdspladsen på forslag af de berørte grupper, der repræsenterer medlemsstaternes regeringer og arbejdsgivernes og arbejdstagernes organisationer i udvalget. | 2. De medlemmer, der er nævnt i litra a), b) og c) i stk. 1, udnævnes af Rådet blandt medlemmerne og medlemssuppleanterne i Det Rådgivende Udvalg for Sikkerhed og Sundhed på Arbejdspladsen. |

| De i stk. 1, litra a) omhandlede medlemmer udnævnes på forslag af medlemsstaterne. De i stk. 1, litra b) og c) omhandlede medlemmer udnævnes på forslag af de respektive gruppers talsmænd i udvalget. Forslagene fra de tre grupper i udvalget fremlægges for Rådet og sendes til Kommissionen til underretning. |

Rådet udnævner samtidig på samme betingelser som for det ordinære medlem en suppleant, som kun deltager i bestyrelsesmøderne, hvis det ordinære medlem er fraværende. | Rådet udnævner samtidig på samme betingelser som for det ordinære medlem en suppleant, som kun deltager i bestyrelsesmøderne, hvis det ordinære medlem er fraværende. |

Kommissionen udnævner selv de medlemmer og suppleanter, der repræsenterer den. | Kommissionen udnævner selv de medlemmer og suppleanter, der repræsenterer den. |

Medlemsstaterne samt arbejdsgivernes og arbejdstagernes organisationer skal ved opstillingen af deres kandidatlister tilstræbe en ligelig repræsentation af de berørte erhvervssektorer og af mænd og kvinder. | Kommissionen, medlemsstaterne samt arbejdsgivernes og arbejdstagernes organisationer skal ved opstillingen af deres kandidatlister tilstræbe en ligelig repræsentation af de berørte erhvervssektorer og af mænd og kvinder i den sammensætning af organerne, der fastsættes i artikel 7A. Listerne fremlægges senest tre måneder efter enhver ændring eller fornyelse af sammensætningen af Det Rådgivende Udvalg for Sikkerhed og Sundhed på Arbejdspladsen i overensstemmelse med bestemmelserne i artikel 3, stk. 3 og 4, og artikel 4, stk. 1, i Rådets afgørelse 2003/C 218/01 [2] |

Rådet offentliggør listen over bestyrelsesmedlemmer i Den Europæiske Unions Tidende. | Rådet offentliggør listen over bestyrelsesmedlemmer og medlemmer af forretningsudvalget i Den Europæiske Unions Tidende, og Agenturet offentliggør denne på sin internetside. |

Ændring 15

ARTIKEL 1, NR. 5Artikel 8, stk. 3 (Forordning (EF) nr. 2062/94)

3. Bestyrelsesmedlemmernes mandatperiode er på tre år. Genudnævnelse kan finde sted. | 3. Bestyrelsesmedlemmernes mandatperiode er på tre år. Genudnævnelse kan finde sted. |

| Mandatperioden for de bestyrelsesmedlemmer, som gør tjeneste den ... [3], forlænges indtil en ny bestyrelse er blevet udnævnt i overensstemmelse med bestemmelserne i stk. 2. |

Ved mandatets udløb, eller hvis et medlem træder tilbage, fortsætter bestyrelsesmedlemmerne med at udføre deres opgaver, indtil deres mandat fornyes, eller der er udnævnt en efterfølger. | Ved mandatets udløb, eller hvis et medlem træder tilbage, fortsætter bestyrelsesmedlemmerne med at udføre deres opgaver, indtil deres mandat fornyes, eller der er udnævnt en efterfølger. |

Ændring 16

ARTIKEL 1, NR. 5Artikel 8, stk. 7 (Forordning (EF) nr. 2062/94)

7. Bestyrelsen vedtager sin forretningsorden, som træder i kraft efter Rådets godkendelse på grundlag af Kommissionens udtalelse. | 7. Efter at have modtaget Kommissionens udtalelse vedtager bestyrelsen sin forretningsorden, som hvori den praktiske planlægning af dens aktiviteter fastlægges. Forretningsordenen forelægges Europa-Parlamentet og Rådet til underretning. Inden for en periode på tre måneder efter forretningsordenens forelæggelse for Rådet, kan det ved simpelt flertal ændre forretningsordenen. |

Ændring 17

ARTIKEL 1, NR. 5Artikel 8, stk. 8 (Forordning (EF) nr. 2062/94)

8. Bestyrelsen nedsætter et forretningsudvalg. Forretningsudvalget består af formanden og de tre næstformænd for bestyrelsen, en koordinator for hver gruppe, jf. stk. 4, første afsnit, samt en repræsentant for Kommissionen. | 8. Bestyrelsen nedsætter et forretningsudvalg på 11 medlemmer. Forretningsudvalget består af formanden og de tre næstformænd for bestyrelsen, en koordinator for hver gruppe, jf. stk. 4, første afsnit, samt en repræsentant for hver gruppe og for Kommissionen. Hver gruppe kan udpege op til tre suppleanter, som kan deltage i forretningsudvalgets møder, hvis det ordinære medlem er fraværende. |

Ændring 18

ARTIKEL 1, NR. 5Artikel 8, stk. 9 (Forordning (EF) nr. 2062/94)

9. Uden at dette berører direktørens ansvar, jf. artikel 11, skal forretningsudvalget efter mandat fra bestyrelsen træffe alle nødvendige foranstaltninger vedrørende ledelsen af Agenturet mellem bestyrelsens møder, dog ikke foranstaltninger som omhandlet i artikel 10, 13, 14 og 15. | 9. Uden at dette berører direktørens ansvar, jf. artikel 11, skal forretningsudvalget efter mandat fra bestyrelsen overvåge gennemførelsen af bestyrelsens beslutninger og træffe alle nødvendige foranstaltninger vedrørende ledelsen af Agenturet mellem bestyrelsens møder. Bestyrelsen kan ikke uddelegere de i artikel 10, 13, 14 og 15 omhandlede beføjelser. |

Ændring 19

ARTIKEL 1, NR. 5Artikel 8, stk. 10 (Forordning (EF) nr. 2062/94)

10. Forretningsudvalget årlige mødeplan fastlægges af bestyrelsen. Forretningsudvalgets formand indkalder til ekstraordinære møder efter anmodning fra dets medlemmer. | 10. Det årlige antal møder i forretningsudvalget fastlægges af bestyrelsen. Forretningsudvalgets formand indkalder til ekstraordinære møder efter anmodning fra dets medlemmer. |

Ændring 20

ARTIKEL 1, NR. 5Artikel 8, stk. 11 a (ny) (Forordning (EF) nr. 2062/94)

| 11 a. Bestyrelsen holdes fuldt ud og rettidigt underrettet om forretningsudvalgets aktiviteter og beslutninger. |

Ændring 21

ARTIKEL 1, NR. 7Artikel 10, stk. 1, afsnit 1 (Forordning (EF) nr. 2062/94)

7.Artikel 10, stk. 1, første afsnit affattes således:"Bestyrelsen vedtager Agenturets årlige arbejdsprogram og fireårige rullende arbejdsprogram på grundlag af et udkast udarbejdet af direktøren, jf. artikel 11, efter samråd med Kommissionens tjenestegrene og Det Rådgivende Udvalg for Sikkerhed og Sundhed på Arbejdspladsen." | 7 a)Artikel 10, stk. 1, første afsnit affattes således:"Bestyrelsen fastsætter Agenturets strategiske mål. Bestyrelsen vedtager især budgettet, det fireårige løbende arbejdsprogram og det årlige arbejdsprogram på grundlag af et udkast udarbejdet af direktøren, jf. artikel 11, efter samråd med Kommissionens tjenestegrene og Det Rådgivende Udvalg for Sikkerhed og Sundhed på Arbejdspladsen." |

Ændring 22

ARTIKEL 1, NR. 7, LITRA B (NYT)Artikel 10, stk. 1, afsnit 4 (Forordning (EF) nr. 2062/94)

| b)Artikel 10, stk. 1, afsnit 4, udgår. |

Ændring 23

ARTIKEL 1, NR. 8Artikel 11, stk. 2 (Forordning (EF) nr. 2062/94)

8)Artikel 11, stk. 2, affattes som følger: | 8)Artikel 11 affattes som følger: |

| Artikel 11 Direktøren 1. Direktøren udnævnes af Kommissionen på grundlag af en kandidatliste, som fremlægges af bestyrelsen. 2. Direktøren vælges på grundlag af sin kompetence. Direktørens uafhængighed må være hævet over enhver tvivl. 3. Direktøren udnævnes for en periode på højst fem år. Genudnævnelse af direktøren kan finde sted. |

2. Direktøren er Agenturets retlige repræsentant. Han er ansvarlig for: a)korrekt udarbejdelse og gennemførelse af de beslutninger og programmer, som bestyrelsen og forretningsudvalget vedtager.b)Agenturets forvaltning og daglige ledelse,c)udarbejdelse og offentliggørelse af den beretning, der er omhandlet i artikel 10, stk. 2,d)varetagelse af de fastlagte opgaver,e)alle personaleanliggender,f)forberedelse af bestyrelsens møder og af forretningsudvalgets møder. | 4. Direktøren er Agenturets retlige repræsentant. Han/hun er ansvarlig for: a)korrekt udarbejdelse og gennemførelse af de beslutninger og programmer, som bestyrelsen og forretningsudvalget vedtager.b)Agenturets forvaltning og daglige ledelse,c)udarbejdelse og offentliggørelse af den beretning, der er omhandlet i artikel 10, stk. 2,d)varetagelse af de fastlagte opgaver,e)alle personaleanliggender,(f)forberedelse af bestyrelsens møder og af forretningsudvalgets møder. |

[1] Endnu ikke offentliggjort i EUT.

[2] EFT C 218 af 13.9.2003, s. 1.

[3] Datoen for ikrafttrædelsen af Rådets forordning (EF) nr. .../2005.

--------------------------------------------------